b"\n_START_ARTICLE_\nMotor pneum\xc3\xa0tic\n_START_PARAGRAPH_\nmotor pneum\xc3\xa0tic \xc3\xa9s una m\xc3\xa0quina que converteix un gas comprimit o liquat en treball mec\xc3\xa0nic per la seva expansi\xc3\xb3._NEWLINE_L'energia emmagatzemada en forma d'aire comprimit o nitrogen entra en una cambra del motor segellada i exerceix pressi\xc3\xb3 contra les pales d'un rotor. Com en un mol\xc3\xad de vent aix\xc3\xb2 fa que el rotor volti a velocitat elevada. Per obtenir m\xc3\xa9s for\xc3\xa7a es fa servir un sistema reductor de pinyons que intercanvia velocitat per parell motor._NEWLINE_En el cas de nitrogen l\xc3\xadquid hi ha una fase pr\xc3\xa8via de gasificaci\xc3\xb3 per alimentar el motor pneum\xc3\xa0tic._NEWLINE_Aquests motors s\xc3\xb3n una alternativa als motors el\xc3\xa8ctrics quan aquests no hi s\xc3\xb3n recomanats o possibles, en entorns de mineria, industrials, etc._NEWLINE_Darrerament s'apliquen tamb\xc3\xa9 als autom\xc3\xb2bils per la major capacitat o menor preu d'emmagatzemament energ\xc3\xa8tic de l'aire comprimit que no ofereixen les actuals bateries el\xc3\xa8ctriques.\n_START_SECTION_\nEfecte refrigerant\n_START_PARAGRAPH_\nL'objectiu d'un motor pneum\xc3\xa0tic \xc3\xa9s l'obtenci\xc3\xb3 de pot\xc3\xa8ncia. Un efecte secundari, sovint ignorat a efectes pr\xc3\xa0ctics, \xc3\xa9s el refredament que provoquen l'expansi\xc3\xb3 (de l'aire o gas comprimit) i la transformaci\xc3\xb3 de part de la calor en treball."